open-index/open-wikipedia-markdown huggingface dataset:
Kriptografi

**Kriptografi** (atau ***kriptologi***; daripada perkataan Yunani , *kriptos*, "tersembunyi, rahsia"; dan , *graphein*, "penulisan"; atau , *-logia*, "kajian") ialah satu amalan dan kajian berkenaan teknik-teknik mewujudkan komunikasi kukuh di dalam kehadiran pihak ketiga (dikenali sebagai musuh). Secara amnya, kriptografi melibatkan pembentukan dan penganalisaan protokol-protokol yang menghalang campur tangan orang ketiga, dan berkait dengan pelbagai aspek dalam keselamatan maklumat seperti kesulitan data, keintegritian data, pengesahan dan tanpa sangkalan. Kriptografi moden merangkumi disiplin matematik, sains komputer dan kejuruteraan elektrik. Kriptografi digunakan dalam kad ATM, kata laluan komputer dan urusniaga elektronik.

Kriptografi sebelum zaman moden berkait rapat dengan proses *[[penyulitan]]* (*encryption*), yakni satu proses yang menukarkan satu maklumat yang boleh dibaca kepada sesuatu yang kelihatan mengarut. Si penghantar mesej rahsia berkongsi teknik untuk menyahkod maklumat asal dengan si penerima sahaja, dan dengan ini dapat mengelakkan mereka yang tidak dikehendaki daripada berbuat perkara yang sama. Bermula dari Perang Dunia Pertama dan penciptaan komputer, cara yang digunakan untuk menjalankan kriptografi menjadi semakin rumit dan penggunaannya semakin meluas.

Kriptografi moden banyak melibatkan penggunaan teori matematik dan sains komputer. 

## Lihat juga

* penyulitan *(encryption)*
* penyahsulitan *(decryption)*
* teks sifer *(cipher text)*
Penyulitan tak bersimetri

Cara penyulitan tak bersimetri menggunakan dua kekunci, satu yang digunakan untuk penyulitan dan yang lain untuk penyahsulitan. Kriptografi kekunci awam (public key cryptography) menggunakan kekunci awam (public key) yang boleh dihantar secara teks nyata kepada sesiapa yang ingin menghantar maklumat kepada penerima. Kekunci peribadi (private key) akan digunakan untuk menyahsulitkan maklumat tersebut. Pemilikan kekunci awam tidak membolehkan seseorang menyahsulitkan maklumat yang diterima, maka ia selamat.

Pembuktian maklumat (data authentication) dapat dilakukan sekiranya penghantar menggunakan kekunci peribadinya untuk menyulitkan maklumat tersebut. Disebabkan kekunci awam dapat diperoleh oleh sesiapa, maka penerima boleh menggunakan kekunci awam tersebut untuk membuktikan bahawa maklumat yang diterima itu berasal dari penghantar tertentu.

Penghantaran maklumat secara selamat dapat dilakukan apabila penghantar menyulitkan maklumat tersebut secara menggunakan kekunci sulit, dan kemudiannya menyulitkannya sekali lagi secara menggunakan kekunci awam penerima.

## Lihat Juga

* Penyulitan bersimetri
RC5

RC5 merupakan salah satu contoh penyulitan *(encyption)* 

Ia telah dibangunkan oleh Ronald Rivest (RSA) yang mana teknik ini dimiliki sepenuhnya oleh RSADSI. 

Ia telah banyak digunakan dalam produk RSADSI.
 
RC5 boleh menentukan saiz kekunci atau saiz data dan bilangan pusingan. 

RC5 mempunyai rekabentuk yang ringkas dan senang untuk diimplementasikan.Ia cepat kerana menggunakan algoritma yang ringkas berorientasikan perkataan.
Penyulitan

**Penyulitan** atau **enkripsi** (bahasa Inggeris: *encryption*) ialah proses mengaburkan maklumat secara mencampuradukkan data supaya tidak dapat dibaca sebarang penerima yang tidak mempunyai pengetahuan atau kunci khusus. Sedangkan penyulitan telah digunakan untuk melindungi komunikasi selama berabad-abad, hanya pertubuhan-pertubuhan dan individu-individu yang mempunyai keperluan menyimpan rahsia yang luar biasa pernah menggunakannya. Bagaimanapun, pada pertengahan dekad 1970-an, penyulitan muncul daripada domain tunggal agensi-agensi kerajaan perahsia dan memasuki domain awam. Proses ini kini dipergunakan untuk melindungi sistem-sistem yang digunakan secara meluas, seperti e-perdagangan Internet, rangkaian telefon bimbit dan mesin juruwang automatik (ATM) untuk perbankan.

Walaupun penyulitan boleh digunakan untuk memastikan kerahsiaan, teknik-teknik lain masih diperlukan untuk memastikan keselamatan komunikasi, khususnya untuk menentusahkan kesempurnaan dan kesahan perutusan; umpamanya, kod pengesahan perutusan (MAC) atau tandatangan digit. Lagi satu pertimbangan ialah perlindungan terhadap analisis trafik.

Penyulitan atau pengeliruan kod perisian juga digunakan untuk perlindungan daripada sebarang penyalinan oleh kejuruteraan balikan, analisis aplikasi tanpa kebenaran, pemecahan kod perisian, dan cetak rompak perisian yang digunakan oleh pelbagai perisian penyulitan atau pengeliruan.



```
Teks kosong -> Algoritma Penyulitan -> Teks Sifer -> Algoritma Pemerihalan -> Teks kosong
       Pengguna A |                                                         | Pengguna B
                   |----------------------- Kekunci -----------------------|
```


## Contoh-contoh penyulitan
* RSA
* DES
* BLOWFISH
* IDEA
* SEAL
* RC5

## Lihat juga
* Penyahsulitan

## Rujukan

## Pautan luar
*Pengenalan untuk Penggunaan Penyulitan
*Bagaimana penyulitan bertindak
*Penyulitan RSA
*SecurityDocs: Sumber untuk Penyulitan
Penyulitan bersimetri

Penyulitan bersimetri menggunakan kekunci yang sama untuk penyulitan dan penyahsulitan. Terdapat masalah penukaran kekunci (key exchange) sebab kekunci penyahsulitan mestilah dihantar kepada penerimanya supaya ia dapat menyahsulitkan data yang diterima. 

Biasanya penukaran kekunci dilakukan melalui mekanisme yang berlainan daripada mekanisme hantaran data supaya ia selamat.

## Lihat Juga

* Penyulitan tak bersimetri
Penyahsulitan

**Penyahsulitan** atau *decryption* merupakan algoritma bertentangan dengan penyulitan (enkripsi).

## Lihat juga

* Kriptografi
* Penyulitan
Angkatan Tentera Diraja Thailand

**Angkatan Tentera Diraja Thailand** ( ialah angkatan tentera bagi Thailand. Ia mempunyai empat cabang utama:
* Tentera Darat Diraja Thailand
* Tentera Laut Diraja Thailand
* Tentera Udara Diraja Thailand
* Angkatan separa tentera.

Tentera Thailand dilatih dengan seni bela diri *Lerdrit*, sejenis cabang Muay Thai.

Hari Angkatan Tentera Diraja Thai disambut setiap 18 Januari untuk memperingati kemenangan Raja Naresuan dalam pertempuran menentang Timbalan Raja Burma pada 1593.

## Pautan luar
* Laman web rasmi Angkatan Tentera Diraja Thai
Tentera Laut Diraja Thailand

**Tentera Laut Diraja Thailand** () merupakan angkatan tentera laut Thailand.

## Daftar kapal tentera laut Thailand
# HTMS Chao Phraya (455)
# HTMS Bangpakong (456) 
# HTMS Kraburi (457) 
# HTMS Saiburi (458)
# HTMS Khramto(732)

## Rujukan

## Pautan luar
HTMS Bangpakong

**HTMS Bangpakong (456)** merupakan kapal perang tentera laut Thailand jenis friget *kelas Chao Phraya (Jenis 053 HT & 053 HT (H) (FFG)* yang sentiasa bersedia mempertahankan negara Thailand.

Kapal **HTMS Bangpakong** milik Thailand merupakan kapal friget *kelas Chao Phraya*. HTMS Bangpakong memenuhi keperluan Thailand dan berperanan mempertahankan Thailand dari kapal-kapal musuh. HTMS Bangpakong dibina oleh *Walkers Ltd., [[Australia]]*. Ia dilancarkan pada 1968.

Kapal lain dalam kelas yang sama adalah HTMS Chao Phraya, HTMS Bangpakong, HTMS Kraburi, dan HTMS Saiburi.

Kapal HTMS Bangpakong sepanjang 103.2 m; 11.3 meter * 3.1 meter mempunyai kelajuan bertempur pada 30 batu nautikal dan jarak sejauh 3,500 batu pada kelajuan 18 knot. HTMS Bangpakong mempunyai seseran 1,924 tan penuh.

## TORPEDO

Tiada maklumat
 
## PELURU BERPANDU

Dilengkapi dengan 8 Ying Ji (Serangan Helang) peluru berpandu permukaan-ke-permukaan (C-801). 

## MERIAM
Meriam utama friget kelas Chao Phraya, HTMS Bangpakong adalah 2 meriam (457 & 458) atau 4 100 mm China /56 (1 atau berkembar), 8 China 37 mm /76 (4 berkembar) H/PJ 76 A. 

## PENANGKIS "COUNTERMEASURES"
Mempunyai 2 pengumpan (*Decoys*) China Jenis 945 GPJ 26-lancar laras. 
5 tiub pelancar motar anti kapalselam 2 RBU 1200 (buatan China Jenis 86)
2 rak deepcharge BMB

## PENGESAN
Mempunyai sistem radar permukaan Jenis 352C Square Tie buatan China. Radar udara & permukaan Jenis 354 Eye Shield China. Sistem kawalan tembakan Jenis 343 Sun Visor & jenis 341 Rice Lamp China. Sistem sonar Jenis SJD-5A (lekat di badan kapal) 

## TUJAHAN

Kapal HTMS Bangpakong mempunyai radar navigasi Racal Decca 1290 A/D ARPA dan enjin yang mampu bergerak sejauh 3,500 batu pada kelajuan 18 knot atau mencapai kelajuan tempur 30 knot.

## Pesawat
Mampu membawa 1 helikopter Bell 212. 

## Pegawai pemerintah HTMS Bangpakong

## Pautan luar
*
HTMS Khramto

HTMS Khramto pada asalnya dibina bagi tentera laut Amerika Syarikat semasa Perang Dunia II, dan berkhidmat di Asia. 

Ia berkhidmat sehingga Ogos 1946, di mana ia dipindahkan ke Armada Simpanan Pasifik. Pada 25 May 1962, kapal ini diserahkan kepada tentera laut Thailand dan dinamakan HTMS Khramto. 

Pada 1 Februari 2003 HTMS Khramto dikeluarkan dari senarai tentera laut Thailand dan ditenggelamkan sebagai terumbu buatan dipersisiran Pattaya, berhampiran kepulauan Koh Phi dan Koh Larn. Bangkai Khramto terdapat pada kedalaman lima belas sehingga tiga puluh meter.

## Pautan luar
* http://www.skovheim.org/worldwide/southeastasia/khramto/khramto.htm
Senarai senjata api P

## Daftar senjata api P
*P38 (Jerman - Pistol - 9x19mm Luger)
*P-64 CZAK (Poland - Pistol - 9x18mm Makarov)
*P-83 Wanad (Poland - Pistol - 9x18mm Makarov)
*P-93 (Poland - Pistol - 9x18mm Makarov)
*Pancor Jackhammer	(US - Automatic Shotgun - 12 Gauge)
*PAPOP 2 (Perancis - Rifle Gempur/Pelancar Bom tangan - 
*Patria  (Argentina - SMG - 9x19mm Luger)
*Patria Mod 2  (Argentina - SMG - 9x19mm Luger)
*Para Ordnance LDA	(Kanada - Pistol - .40 S&W & .45 ACP)
*Para Ordnance P13-45	(Kanada - Pistol - .45 ACP)
*Para Ordnance P16-10	(Kanada - Pistol - 10mm Norma)
*Para Ordnance P16-40	(Kanada - Pistol - .40 S&W)
*Pardini Sport Pistol
*Parker-Hale M-85 (UK/US - Bolt Action Rifle - 7.62mm NATO) 
*Parker-Hale PDW	(UK/US - SMG - 9x19mm Luger)
*Pauza P50 (US - Rifle Semi-Auto - .50 BMG)
*PAWS ZX5	(US - SMG - .45 ACP)
*PGM Helcate II (Perancis - Bolt Action Rifle - .50 BMG)
*PGM Ultima Ratio Commando II (Perancis - Bolt Action Rifle - 7.62mm NATO)
*PGM Ultima-Ratio Intervention (Perancis - Bolt Action Rifle - 7.62mm NATO)
*Phoenix Arms HP25	(US - Pistol - 
*Phoenix Arms HP22	(US - Pistol -
*PK	(Russia - GPMG - 7.62x54mmR)
**PKM	(Russia - GPMG - 7.62x54mmR)
**PKSMN	(Russia - GPMG - 7.62x54mmR)
**PKT	(Russia - GPMG - 7.62x54mmR)
*Plants Army Revolver
*PM-63 Rak	(Poland - SMG - 9x18mm Makarov)
*PM-84	(Poland - SMG - PM-98 9x18mm Makarov, PM-98P 9x19mm Luger)
*PM-98	(Poland - SMG - 
*PMM (Russia - Pistol - 9x18mm Makarov)
*POF SMG5-K	(Pakistan - SMG - 9x19mm Luger: Penghasilan Berlesen HK MP5K)
*Policeman Submachine Gun (Transnistria - SMG - 9x18mm Makarov)
*Polytech AK-47	(China - 
*Polytech AKS	(China - 
*Polytech Legend National Match	(China - 
*Polytech Legend AK-47S	(China - 
*PPS-43	(Russia - SMG - 7.62x25mm)
*PPSH-41	(Russia - SMG - 7.62x25mm)
*Pribor-3B     (Russia - Rifle Gempur - 7.62x39mm)
*Professional Ordnance Carbon-15 Pistol (US -
*Professional Ordnance Carbon-15 Type 97 (US -
*Protecta Bulldog	(South Africa - Shotgun - 12 Gauge)
*PWA Micro-CAR	(US - 
*Pz.B.38 (Jerman - Rifle)
Senarai senjata api N

## Daftar senjata api N
*NAACO Brigadier
*Nagant M1895
*Neostead pump shotgun
*Norinco .22 Type 85 Bayonet Pistol
*Norinco 522
*Norinco 56-2
*Norinco 56S-2
*Norinco 56S-3
*Norinco Type 64
*Norinco Type 67
*Norinco Type 77
*Norinco Type 77b 
*Norinco Type 79
*Norinco 85
*Norinco 981
*Norinco AK-47
*Norinco AK84S-1
*Norinco Bullpup AK
*Norinco Bullpup
*Norinco CAR 95
*Norinco Chinese Paratrooper
*Norinco CQ-311
*Norinco M305 (M1A/M-14)
*Norinco M90 Cal
*Norinco M14
*Norinco M93
*Norinco NDM 86
*Norinco NHM 91
*Norinco NP 15
*Norinco NP 226
*Norinco NP 228
*Norinco NP 77
*Norinco NZ 75
*Norinco P 15
*Norinco PPN
*Norinco QBB 95
*Norinco QBZ 97
*Norinco QSZ 92
*Norinco SKS
*Norinco TYPE 81-S/MGS
*Norinco Type 87
*Norinco UZI-320 Sporter
*Norinko AK-47 .223
*Norinko SKS Sporter
*Norsksgra
*Norsksgrb
*Northwood R-76  (Rhodesia - SMG - 9x19mm Luger)
*Nosorog AEK 906 revolver
*NTW20 20 mm Anti-Material Rifle
Senarai senjata api O

## Daftar senjata api O
*Oberndorf Mauser Type B Pattern 80
*Objective Individual Combat Weapon
*OCSW
*Olin/Winchester FAL
*Olympic Arms CAR-97
*Olympic Arms K23-B
*Olympic Arms OA-93
**Olympic Arms OA-93 TG
*Olympic Arms OA-96
*Olympic Arms PCR Service Match
*Orita Model 1941
*Ortgies .25ACP
*OTs-01 Kobalt
*OTs-01S Kobalt
*OTs-03 SVU Groza
*OTs-20 GNOM revolver
*OTs-23 DROTIK
Lapangan Terbang Bintulu

**Lapangan Terbang Bintulu** , ialah sebuah Lapangan Terbang Domestik di Malaysia, yang terletak di Sarawak. lapangan terbang tersebut terletak di bandar Bintulu, Sarawak, Malaysia.

Lapangan Terbang Bintulu yang terletak di Bintulu, Sarawak banyak mengendalikan penerbangan para kakitangan yang terlibat dalam industri petroleum dan gas asli di Bintulu.

Lapangan Terbang Bintulu terletak pada kedudukan Latitud N03* 07.4387', Longitud E113* 01.0103' pada ketinggian 22.56 meter dari aras laut.

## Sejarah

Sejarah lapangan terbang Bintulu bermula pada awal 1937 apabila jajahan British membina lapangan terbang yang terletak di antara sungai di satu hujung dan pantai laut di hujung yang lain.

Lapangan terbang lama Bintulu telah dibuka untuk operasi pada 1 September 1955, dengan landasan permukaan rumput yang disediakan untuk pesawat de Havilland DH.89 Dragon Rapide dan Scottish Aviation Twin Pioneer yang dikendalikan oleh Borneo Airways.

Pada tahun 1963, jenis pesawat yang lebih besar seperti perkhidmatan DC-3 telah diperkenalkan. Pada tahun 1966, landasan itu ditumbuhi semula dengan bitumen dan bangunan terminal juga dipanjangkan untuk menampung peningkatan bilangan penumpang.

Pada 1 Julai 1968, Malaysia-Singapore Airlines memperkenalkan perkhidmatan Fokker 27 berjadual ke Bintulu. Bangunan terminal dan apron tempat letak kereta telah dilanjutkan pada tahun 1981 untuk menampung pesawat Fokker 50.

Pada September 2005, syarikat penerbangan tambang rendah pertama di Malaysia, AirAsia mula beroperasi di lapangan terbang Bintulu. FlyAsianXpress (FAX), syarikat subsidiari untuk AirAsia telah mengambil alih laluan domestik utama yang menghubungkan Bintulu, memulakan operasinya pada 1 Ogos 2006, sehingga 30 September 2007. Pada 1 Oktober 2007, Anak syarikat Malaysia Airlines, MASwings mengambil alih pautan yang menghubungkan Bintulu.

## Terminal
untuk masa kini Lapangan Terbang Bintulu, hanya memiliki 1 terminal, yang memiliki fungsi untuk menjalankan kegiatan operasional, Berlepas dan Ketibaan.

## Projek Lebuhraya Pan Borneo
Lapangan Terbang Bintulu menjadi satu daripada 11 pakej projek (WPC) yang dianugerahkan oleh Lebuhraya Borneo Utara Sdn Bhd (LBU) setelah persimpangannya dijadikan lokasi projek tersebut. Ia diuruskan oleh LBU dan diambil oleh KKBWCT Joint Venture Sdn Bhd (Sg. Arip, Sibu) dan Pekerjaan Piasau Konkerit Sdn Bhd (PPK) (Sg. Tangap, Miri), seperti yang dinyatakan di bawah:

1.**WPC 09** - Sg. Arip - Lapangan Terbang Bintulu - KKBWCT Joint Venture Sdn Bhd2.**WPC 10** - Lapangan Terbang Bintulu - Sg. Tangap - Pekerjaan Piasau Konkerit Sdn Bhd.
## Syarikat Penerbangan dan destinasi
### Penumpang

### Nota


## Pengangkutan
perkhidmatan yang tersedia untuk Hantar Jemput Penumpang, Lapangan Terbang Bintulu, ialah Teksi milik Persendirian.
### Bintulu Taxi Association
ialah sebuah Syarikat perkhidmatan milik persendirian (kumpulan persendirian), yang menyediakan perkhidmatan hantar jemput Penumpang Lapangan Terbang Bintulu.

## Rujukan




## Pautan luar
* The Owl's Nest - Welcome to the Military Aircraft Reference
* Carian di Google 
* Gambar di Google.
Douglas DC-3

Pesawat Douglas **DC-3** adalah sejenis pesawat berkipas mempunyai sayap tetap yang merevolusikan industri pengangkutan udara dalam tahun 1930-an dan 1940-an. Ia turut dikenali sebagai salah sebuah pesawat yang terbaik pernah dibina, bersama-sama dengan Boeing 707 dan Boeing 747.

## Sejarah

DC-3 direka oleh sekumpulan jurutera yang dikepalai oleh Arthur E. Raymond dan diterbangkan buat pertama kalinya pada 17 Disember,1935 (juga sempena ulang tahun penerbangan pertama Wright Bersaudara di Kitty Hawk). Tercetusnya projek untuk membina DC-3 disebabkan oleh panggilan telefon bertau-talu oleh CEO American Airlines iaitu C.R. Smith dimana beliau meminta agar Douglas memperbaiki rekaan DC-2. DC-3 didatangkan dengan katil dan dapur kecil dan dengan itu turut mempopularkan pengangkutan udara di Amerika Syarikat. Pesawat ini bisa terbang dengan jarak yang lebih jauh dan dapat menjimatkan waktu penerbangan merentas benua.

Tempahan penerbangan-penerbangan Amerika ketika itu melebihi 400 unit dan ini membuktikan DC-3 mencetuskan sebuah revolusi industri aviasi Amerika sekaligus menggantikan peranan kereta api dalam perjalanan jauh. Ketika perang dunia kedua, kebanyakkan DC-3 komersil dan juga versi tentera DC-3 iaitu C-47, C-53, R4D, dan Dakota digunakan dalam peperangan untuk pengangkutan tentera, kargo dan pesakit.

Selepas perang, ribuan C-47 ditukar menjadi pesawat komersil dan akhirnya digunakan oleh penerbangan diseluruh dunia. Turut menyumbang, harganya yang murah dan penyelenggaraan yang mudah menginjakkan industri penerbangan seluruh dunia. Douglas turut mereka model DC-3 yang diperbaharui spesifikasinya tetapi kerana terdapat lebihan DC-3 dipasaran dunia, maka model ini tidak terjual.

Pelbagai percubaan dibuat untuk menggantikan DC-3 seperti Fokker Friendship tetapi tiada satupun berjaya. DC-3 terus digunakan secara meluas hingga 1970-an dan pada hari ini, sesetengah penerbangan-penerbangan kecil masih lagi mengekalkan DC-3 dalam perkhidmatannya.

## Rujukan

## Pautan luar

* Muzium Online DC-3 
* Komiti Ulang Tahun Keseratus Penerbangan bagi DC-3
* Rekod aviasi DC-3
* Sejarah DC-3
* Imej DC-3 di Airliners.net
Tun Mutahir

**Bendahara Tun Mutahir bin Tun Ali**, atau terkenal dengan gelaran Temenggung Seri Maharaja, merupakan Bendahara Melaka ke-7. 

Beliau dilantik menjadi bendahara selepas kematian bapa saudara nya. 

Bapanya ialah Tun Ali manakala ibunya Tun Kudu. 

Datuknya Mani Puridan disebelah bapa merupakan saudagar kaya dari benua India yang dikatakan seorang putera raja dari kerajaan [tidak diketahui]. 

Disebelah ibunya pula, Datuknya merupakan bendahara Melaka yang ke 3 iaitu Bendahara Seri Wak Raja, Tun Perpatih Sedang. 

Beliau merupakan Bendahara di zaman era pemerintahan Muzaffar Shah dari Melaka. 

Bondanya Tun Kudu merupakan bekas isteri dan permaisuri Muzaffar Shah dari Melaka

Sebelum menjadi bendahara, Tun Mutahir merupakan Temenggung Melaka. 

Beliau kemudian dilantik menjadi Bendahara oleh Sultan Mahmud Syah, manakala anaknya Tun Hasan menggantikannya sebagai temenggung .

Pada masa pemerintahannya, perkembangan ekonomi Melaka berada di kemuncaknya. 

Hatta, pengaruh baginda mengatasi Sultan kerana kelemahan keperibadian Sultan Mahmud. 

Baginda ialah seorang yang berpegang teguh pada agama dan tidak mempedulikan golongan saudagar yang cuba mengambil peluang atas kelemahan Sultan. 

Keadaan Melaka pada zamannya adalah sangat aman dan berada di kemuncaknya. 

Baginda juga menjalankan beberapa penaklukan termasuklah terhadap Kelantan dan meluaskan Empayar Melaka, Baginda bertanggungjawab menyelamatkan Melaka daripada tipu helah Portugis terutamanya Lopez de Squiera yang mana baginda serta putera-puteranya telah menyerang dan mengusir angkatan Portugis pada tahun 1509.

Malangnya beliau sekeluarga dihukum bunuh oleh Sultan Mahmud Syah kerana termakan fitnah golongan pembesar. 

Dalam keadaan demikianpun, baginda meminta keluarganya supaya bertenang dan menerima ketentuan Allah. 

Keturunan beliau masih ada melalui anak-anaknya yang terselamat daripada hukumanan bunuh. Salah satunya melalui anaknda perempuannya Tun Fatimah yang berkahwin dengan Mahmud Shah dari Melaka menerusi perkahwinan ini mereka dikurniakan 3 cahaya mata iaitu Raja Puteh, Raja Khadija dan Raja Ali yang menaiki takhta sebagai Alauddin Riayat Shah II dari Johor. 

Selain itu Tun Fatimah juga mempunyai anak bersama suami pertamanya Tun Ali Bin Sri Nara di-Raja Tun Tahir merupakan sepupu Tun Fatimah dari sebelah ayahnya. 

Tun Trang merupakan anak sulung dan satu-satunya anaknda perempuannya bersama Tun Ali. 

Tun Trang merupakan isteri dan permaisuri kepada Muzaffar Shah I dari Perak yang juga merupakan anaknda kepada Mahmud Shah dari Melaka bersama isterinya Puteri Onang Kening dari Kesultanan Kelantan Wangsa Chermin. 

Dari titisan mereka lahirnya Sultan-sultan Perak sehingga kini melalui nasab perempuan yang berkahwin dengan Sultan Muzaffar Shah II dari Perak.

## Rujukan
Kolostrum

**Kolostrum** merupakan sejenis susu ibu yang dihasilkan pada akhir tempoh mengandung hingga beberapa jam selepas bersalin. Ia sangat bermanfaat bagi bayi, kerana:
# mengandung banyak karbohidrat, protein, dan antibodi
# mudah dicerna
# memiliki efek laksatif
# memiliki kandungan imun yang tinggi
# melindungi saluran pencernaan bayi
# mengandung sel darah putih

## Pautan luar

* Kolostrum maklumat
* Gambaran keseluruhan Kolostrum
Pulau Bukom

Pulau Bukom terletak di selatan Singapura . Terdapat sebuah loji penapisan petroleum dan gudang simpanan petroleum di sini . Ketika  Perang Dunia Kedua, tangki minyak petroleum telah diletupkan oleh tentera British sendiri atas dasar 'Bumi Hangus'. Ada pihak mengatakan tangki minyak ini diletupkan oleh tentera Jepun . Permukaan laut berhampiran pulau Bukom telah terbakar.
Totally Spies!

**Totally Spies!** ialah siri kartun animasi yang diterbitkan oleh Marathon dari Perancis. Siri kartun tersebut telah menyerupai kartun The Powerpuff Girls kerana watak-wataknya amat serupa. Totally Spies! mengisahkan tiga orang gadis Sam, Clover, dan Alex yang berjuang untuk melawan musuh yang mahu menghancurkan dunia. Kumpulan tiga gadis ini telah ditubuhkan di bawah Pertubuhan Perlindungan Kemanusiaan Sedunia  di bawah pengasasnya Jerry ini ialah untuk menjaga keamanan dunia daripada angkara musuh. Siri kartun tersebut direka oleh oleh dua orang pereka Perancis iaitu Vincent Chalvon-Demersay dan David Michel. Siri kartun ini pernah disiarkan di Malaysia menerusi Astro Disney Channel Asia saluran 615 dan saluran TV3. Lebih ketara lagi, apabila siri kartun ini pernah menayangkan sebuah mercu tanda negara Menara Berkembar Petronas iaitu destinasi tiga gadis itu berada di Malaysia adalah menunjukkan tempat tersebut sebagai bangunan tertinggi di dunia. Siri kartun ini akan ditayangkan di Mediacorp Saluran 5 bermula 18 Januari 2026, setiap Ahad jam 1:30 tengah hari dan Astro Ceria bermula 10 Julai 2025, setiap Khamis jam 7:00 malam.

## Episod
*Lihat juga [[Senarai Episod dalam kartun Totally Spies]]*

## Watak
### Watak utama
* **Sam**: menyerupai Blossom dalam The Powerpuff Girls, seorang gadis yang cantik dan pandai.
* **Clover**: menyerupai Bubbles dalam The Powerpuff Girls, seorang gadis yang berani dan bijaksana.
* **Alex**: menyerupai Buttercup dalam The Powerpuff Girls, seorang gadis yang baik dan berbudi bahasa.

### Watak-watak lain
* **Mandy**: menyerupai Princess Morebucks dalam The Powerpuff Girls, seorang gadis yang gila dan pelagak.
* **Jerry**: menyerupai Professor Utonium dalam The Powerpuff Girls, pengasas WOOHP.

## Laman web
*Totally Spies
Banjaran Titiwangsa

**Banjaran Titiwangsa** (), juga dikenali sebagai **Banjaran Besar** () oleh penduduk tempatan, merupakan sebuah banjaran yang menganjur dari wilayah-wilayah Songkhla, Yala dan Narathiwat di selatan Thailand hingga ke bandar Tampin di selatan Negeri Sembilan, Semenanjung Malaysia. Bahagian banjaran di utara yang berdekatan dengan Thailand Selatan dikenali sebagai **Banjaran Sankalakhiri** (, RTGS: *Thio Khao Sankalakhiri* , bermaksud "Pergunungan Sang Kala" atau "Pergunungan Segara"). 

Panjang banjaran ini kira-kira 480 km manakala tingginya 700 meter hingga 2,100 meter dari aras laut, dengan Gunung Korbu di Perak sebagai kemuncak tertinggi.

## Geografi

Banjaran Titiwangsa adalah sebahagian daripada sistem Perbukitan Tanah Seri yang meliputi selatan Myanmar, selatan Thailand dan Semenanjung Malaysia. Banjaran ini bertindak sebagai tulang belakang Semenanjung Malaysia yang memisahkan pantai barat dengan pantai timur Semenanjung, selain menjadi legeh bagi sungai-sungai utama di semenanjung Malaysia. Pola saliran atau cara cawangan-cawangan sungai dicantumkan dengan sungai utama ialah pola saliran reranting. 

Banjaran gunung yang terpanjang di Malaysia ini menganjur dari selatan Thailand ke Negeri Sembilan, di mana Tampin merupakan titik penghujung keseluruhan jajaran utama banjaran itu secara geografi. Singkapan batuan granit Titiwangsa berupa gugusan-gugusan inselberg (gunung atau bukit yang terpencil dari banjaran utama) seterusnya menganjur ke selatan hingga ke Pulau Besar, Melaka di perairan Selat Melaka.

Gunung Korbu di Perak merupakan gunung tertinggi di Banjaran Titiwangsa. Di sebelah utara pula, Gunung Ulu Titi Basah yang terletak di sempadan Malaysia - Thailand merupakan kemuncak tertinggi, dan Gunung Besar Hantu yang terletak di sempadan Negeri Sembilan - Pahang merupakan kemuncak tertinggi di bahagian selatan banjaran ini. Kemuncak-kemuncak penting yang lain adalah Gunung Yong Belar, Gunung Gayong, Gunung Yong Yap dan Gunung Chamah di sempadan Perak - Kelantan, Gunung Semangkok, Gunung Ulu Kali dan Gunung Nuang di sempadan Selangor - Pahang. 
Sementara Perak dan Selangor dipisahkan dari Kelantan dan Pahang sepanjang Banjaran Titiwangsa, banjaran itu membahagikan Negeri Sembilan menjadi dua kawasan, iaitu Negeri Sembilan Barat yang merangkumi daerah-daerah Seremban, Port Dickson dan Rembau, dan Negeri Sembilan Timur yang terdiri daripada daerah-daerah Tampin, Kuala Pilah, Jempol dan Jelebu.

## Kegiatan ekonomi

Pelancongan dan pertanian merupakan dua sektor ekonomi yang lazim giat dijalankan di sekitar banjaran ini, dengan tertubuhnya tiga buah pusat peranginan tanah tinggi utama iaitu Tanah Tinggi Cameron, Tanah Tinggi Genting dan Bukit Fraser.
Di sini juga dijalankan penanaman tanaman hawa sederhana seperti teh, bunga-bungaan dan sayur-sayuran.

## Dalam budaya popular
Banjaran gunung ini menjadi tema lagu patriotik bertajuk "Titiwangsa" yang mula dinyanyikan oleh Saloma. Liriknya memuji keindahan dan kemegahan Banjaran Titiwangsa, dan apa saja kepentingannya kepada Tanah Melayu.

## Galeri

## Lihat juga
*Geografi Malaysia

## Rujukan
Banjaran

**Banjaran** bermaksud deretan gunung dan bukit, yang menjadi tulang belakang dan legeh saliran sesebuah kawasan. Sesetengah banjaran menjadi garisan sempadan antara negara, sempadan antara negeri , sempadan antara daerah atau sempadan plat tektonik antara benua. Beberapa buah gunung di dalam suatu banjaran dilihat tersusun secara sesiri atau berderet, dan lazimnya, ia juga dipecahkan kepada beberapa bahagian oleh beberapa faktor, baik semulajadi atau buatan manusia, misalnya kawasan dataran tinggi, genting gunung dan lembah.

## Senarai banjaran
### Asia
*Banjaran Himalaya
*Banjaran Tian Shan
*Banjaran Arakan
*Banjaran Kunlun Shan
*Banjaran Hindu Kush
*Pergunungan Pamir
*Pergunungan Altai
*Banjaran Caucasus
*Pergunungan Ural
*Pergunungan Taebaek
*Banjaran Annam
*Banjaran Pelaga
*Banjaran Damrei
*Pergunungan Shan
*Pergunungan Tenasserim
*Banjaran Titiwangsa
*Banjaran Crocker
*Pergunungan Iran
*Banjaran Kapuas Hulu
*Banjaran Barisan

### Eropah
*Banjaran Alps 
*Pergunungan Jura
*Pergunungan Carpathia
*Banjaran Pyrenees
*Sistema Iberico
*Hutan Hitam
*Pergunungan Scandinavia
*Pergunungan Appenines
*Pergunungan Pennines
*Tanah Tinggi Scotland
*Pergunungan Balkan
*Pergunungan Ural
*Banjaran Caucasus

### Afrika
*Banjaran Drakensberg
*Banjaran Virunga
*Pergunungan Atlas

### Oceania
*Banjaran Pemisah Besar
*Banjaran Kerelip (''Kā Tiritiri o te Moana'')

### Amerika Utara
*Banjaran Cascade
*Pergunungan Sierra Nevada
*Banjaran Rocky
*Banjaran Appalachian
*Banjaran Brooks
*Banjaran Alaska
*Sierra Madre Occidental
*Sierra Madre Oriental

### Amerika Selatan
*Banjaran Andes

## Galeri

File:Himalayas, Pheriche, Nepal.jpg|Banjaran Himalaya, Nepal. Banjaran ini menempatkan beberapa buah gunung tertinggi di dunia termasuklah Gunung Everest.
File:Kunlun Mountains.jpg|Kunlun Shan, barat China
File:View of Grenoble with Alps 2.jpg|Banjaran Alps di timur Perancis
File:Widok na Tatry ze wzgórza Kajasówka pod Krakowem, 20211204 0828 3913.jpg|Puncak-puncak Pergunungan Tatra, sebahagian daripada Pergunungan Carpathian.  Dilihat dari Krakow, selatan Poland
File:Amphitheatre Drakensberg.jpg|Perani semulajadi di Banjaran Drakensberg, KwaZulu-Natal, Afrika Selatan
File:Gorges du Dadés Atlas Mountains Morocco 1.jpg|Gaung Dadés, Pergunungan Atlas, Maghribi
File:Mount Bogong.jpg|Banjaran Pemisah Besar, Victoria, Australia
File:00 1283 View of the New Zealand Alps (aerial view).jpg|Alps Selatan di pedalaman Pulau Selatan, New Zealand
File:Tunnel View, Yosemite Valley, Yosemite NP - Diliff.jpg|Lembah Yosemite di Banjaran Sierra Nevada, California, Amerika Syarikat
Sungai Bernam

**Sungai Bernam** menjadi garis sempadan antara negeri Selangor dan negeri Perak. Sungai Bernam mengalir dari Gunung Liang Timur (1933 m). Puncak Gunung Liang Timur menjadi titik sempadan 3 negeri iaitu Perak, Selangor dan Pahang. Gunung ini terletak di Banjaran Titiwangsa.

Hulu Sungai Bernam agak tinggi dan  sesuai ditanam dengan getah dan kemudian kelapa sawit. Terdapat suatu kawasan paya di hilir sungai ini yang telah ditebusguna berikutan pengaliran keluar hasil pembinaan sistem terusan dan pengairan bagi mengeringkan air yang bertakung. Kini seluruh kawasan ini ditanam dengan padi sawah.

Beberapa lokasi di Sabak Bernam telah dijumpai beberapa artifak purbakala. Kerja-kerja ekskavasi telah dijalankan oleh  ahli arkeologi dari beberapa universiti dan Muzium Shah Alam.

## Senarai Mangsa Lemas
*Edward Grang Anak Lelaki Jenggut (mandi dekat Teratak View Lubuk Gelap), 8 tahun, **3 Jun 2023**

## Rujukan
Banjaran Bintang

**Banjaran Bintang** adalah sebuah banjaran gunung yang menganjur dari selatan Thailand di utara sehingga ke Beruas di Perak, Malaysia. Di sebelah timurnya adalah Banjaran Titiwangsa, iaitu banjaran yang menjadi 'tulang belakang' Semenanjung Malaysia, yang juga bermula dari selatan Thailand. 

Di atasnya ada beberapa buah gunung dan bukit seperti Bukit Bokbak (1199 m), Bukit Larut  (1200 m), Gunung Bintang (1882 m), Gunung Inas (1801 m), Gunung Ulu Jernih (1577 m) dan gunung-gunung dan bukit-bukit lain yang lebih rendah. Gunung Bintang yang terletak di sempadan negeri Perak dan Kedah adalah puncak tertinggi banjaran itu.

Banjaran Bintang menjadi legeh  antara lembangan-lembangan Sungai Perak dengan Sungai Kerian. Terdapat pelbagai air terjun dan kawasan perkelahan di Banjaran Bintang ini seperti Hutan Lipur Sungai Sedim dan Hutan Lipur Bukit Hijau.

## Rujukan
Gunung Bintang

**Gunung Bintang** ialah sebuah gunung yang menjadi titik sempadan  antara negeri Kedah dan negeri Perak, Malaysia. Tingginya 1,862 meter dari aras laut. Ia merupakan sebahagian daripada gunung dalam deretan Banjaran Bintang yang menganjur dari Selatan Thailand sehingga ke Beruas, Perak, dan juga adalah kemuncak tertinggi banjaran ini.

Puncak Bintang juga menandakan titik pertemuan empat daerah, iaitu Kulim dan Baling di sebelah Kedah, dan Hulu Perak dan Larut, Matang dan Selama di sebelah Perak. Ini bermakna sekiranya pengunjung berjaya sampai ke kemuncaknya, maka mereka telah berada di keempat-empat daerah tersebut pada suatu masa yang sama.

## Jenis hutan
Gunung Bintang mempunyai hutan Dipterokarp Bukit, hutan Dipterokarp Atas, hutan Montane, dan Hutan Ericaceous atau hutan gunung. Terdapat banyak flora di gunung ini yang mempunyai nilai perubatan.

## Pendakian
Untuk mendaki boleh melalui Kampung Sedim yang terletak di daerah Kulim, Kedah. Pun begitu, mestilah mendapatkan permit dan penunjuk arah tempatan. Penunjuk arah dan aktiviti sampingan seperti white water rafting turut ditawarkan.

## Rujukan
Bukit Bokbak

**Bukit Bokbak** merupakan sebuah bukit yang terletak di negeri Kedah. Tingginya 1,199 meter.

Bukit Bokbak menjadi sebahagian daripada gunung dalam deretan Banjaran Bintang yang menganjur dari Thailand Selatan.

Di atas Banjaran Bintang ialah Gunung Bintang (1,882 m), Gunung Inas (1,801 m), Gunung Ulu Jernih (1,577 m) serta gunung-gunung dan bukit-bukit lain yang lebih rendah.
Thailand Selatan

**Thailand Selatan** merupakan sebahagian kawasan di Thailand yang bersempadan dengan Semenanjung Malaysia. 

Ia terdiri daripada 14 buah wilayah, antaranya Wilayah Narathiwat, Wilayah Pattani, Wilayah Yala, Wilayah Songkhla dan Wilayah Satun. 

Kawasan ini didominasi oleh etnik Melayu dan terdapat juga sebahagian kecil etnik Thai

## Perbandingan Nama dalam Bahasa Thai dan Melayu

## Sejarah
### Perjanjian Bangkok 1909
Pada 9 Julai 1909 Gabenor Negeri-negeri Selat telah mewakili British telah berjumpa dengan Kerajaan Siam di Bangkok bagi menyelesaikan masalah negeri-negeri di Semenanjung Tanah Melayu. Ketika itu kerajaan Siam telah menjajah negeri Perlis, Kedah, Kelantan dan Terengganu. Pattani, Yala dan Narathiwat memang dibawah pentadbiran kerajaan Siam.

Melalui Perjanjian Bangkok 1909 itu, kerajaan Siam menyerahkan negeri-negeri Kedah, Perlis, Kelantan dan Terengganu untuk bernaung di bawah pemerintahan Inggeris. Perjanjian tersebut telah ditandatangani di Bangkok oleh Sir John Anderson (Governor Negeri-negeri Selat) dan Setiausaha Luar Negeri Siam. 

Antara syarat perjanjian ialah Kerajaan Siam hendaklah juga menyerahkan balik Daerah Hulu Perak yang telah diambil oleh Raja Reman dahulu kepada Kerajaan Negeri Perak. Istiadat penyerahan itu telah dilangsungkan di Kroh, pada 16 Julai 1909.

* Kerajaan Perak diwakili oleh :
# Wan Muhammad Isa, Orang Kaya Menteri 
# Wan Muhammad Salleh, Orang Kaya-Kaya Seri Adika Raja. 
# E.W. Birch, Residen British Perak. 
# A.S. Jelf MCS, Penolong Setiausaha kepada Residen British Perak. 
# H. Berkeley, Hakim Daerah Hulu Perak 
# G. Simpson, Merinyu Polis Kuala Kangsar 
# J.D. Kemp, Pengurus Rahman Hydrolic Tin Limited, Klian Intan. 
* Kerajaan Siam diwakili oleh Keluong Wan Husain, pembesar Siam di Betong.
* Kerajaan British diwakili oleh Sir John Anderson (Gabenor Negeri-negeri Selat) yang berpusat di Singapura.

### Krisis

Sejak akhir-akhir ini pergolakan sering berlaku seperti di Kampung Sungai Padi, Takbai dan lain-lain kawasan. Beberapa tindakan oleh Perdana Menteri Thailand, Thaksin Sinnawatra yang menguatkuasakan undang-undang darurat dan penggunaan tindakan ketenteraan bagi memburu 'pengganas Islam' menyebabkan ramai penganut agama Islam dan Buddha terbunuh. Tragedi di Masjid Krisek mengorbankan ratusan nyawa.

## Pentadbiran

## Lihat juga
* Bahasa Yawi
* Melayu Pattani

## Rujukan
*Suthiwong Pongpaiboon. *Southern Thai Cultural Structures and Dynamics Vis-à-vis Development*. ISBN 974-9553-75-6.
Masjid Jamek Tanjung Malim

**Masjid Jamek Tanjung Malim** yang dibina sejak 1900 lagi merupakan sebuah masjid yang terletak dalam daerah Tanjung Malim, Perak.

## Pautan luar
* Masjid Jamek Tanjung Malim
Douglas DC-2

**Douglas DC-2** adalah pesawat berkipas yang dibina oleh Douglas Aircraft Company pada 1930-an. Pesaing utamanya ketika itu ialah Boeing 247. Pada tahun 1936 pula, Douglas melancarkan model baru diberi nama DC-3 yang menjadi sebuah pesawat penumpang antara yang paling berjaya.

## Sejarah

Pada awal 1930-an, kebanyakkan orang takutkan perjalanan udara kerana kecelakaan sebuah pesawat Fokker yang dibina dengan kayu. Kesannya, industri aviasi Amerika menggunakan logam sebagai struktur utama pesawat. United Airlines ketika itu merupakan monopoli Boeing 247 dan pesaingnya Transcontinental and Western Air mengkehendaki sebuah pesawat binaan logam sepenuhnya.

Sebagai respon, Douglas Aircraft Company mereka **DC-1**. Prototaipnya mempunyai sayap menirus yang tahan lasak, berkaki lipat dan dikuasai 2 enjin Wright Radial. Ia memuatkan 12 orang penumpang.

TWA menerima rekaan asasnya tetapi membuat tempahan sebanyak 20 buah **DC-2** yang dijana lebih kuasa dan memuatkan 14 orang penumpang. Rekaan ini dikagumi penerbangan Amerika dan Eropah dan hasilnya, beberapa tempahan menyusuli. Pembinaan pesawat ini bagi tempahan pelanggan Eropahnya seperti KLM, LOT, Swissair, CLS dan LAPE dibuat oleh Fokker.

Walaupun kejayaannya seringkali didahului oleh DC-3, DC-2lah yang membuktikan bahawa perjalanan udara selamat, selesa dan efisien. Sebagai penghargaan, KLM menerbangkan DC-2 pertama mereka (PH-AJU) yang diberi nama *Uiver* dari London ke Melbourne pada Oktober 1934. Perjalanan ini mengambil masa 90 jam 13 minit.

Sebanyak 156 DC-2 dibina oleh Douglas. 

## Variasi

Sesetengah DC-2 diubah suai untuk memenuhi keperluan ketenteraan seperti:
*1  **C-32** : Menerbangkan pos perintah
*18 **C-33** : Pengangkutan kargo dengan pintu kargo dibelakang fiuslajnya
*2  **C-34** : Pengangkutan orang-orang terpenting
*1  **C-38** : Ubah suai dari C-33 dan dilenkapi dengan sayap berbentuk seperti DC-3, Dijana oleh 2 Wright R-1820-45
*35 **C-39** : Sebuah cantuman komponen DC-2 & DC-3, berenjin Wright R-1820-55 dengan kuasa 975 hp (727 kW) setiap satu
*1  **C-41** : Pengangkutan orang-orang terpenting, dijana Pratt & Whitney R-1830-21 berkuasa 1200 hp (895 kW) setiap satu
*1  **C-42** : Pengangkutan orang-orang terpenting, enjinnya Wright R-1820-53 berjana 1200 hp (895 kW) setiap satu
*24 **C-32A**: Pesawat komersil DC-2 digunakan ketika perang dunia kedua

## Pautan luar

* Artikel DC-2
* Komisi Ulang Tahun Keseratus Penerbangan bagi DC-1 and -2 
* Artikel DC-2
* DC-2 
* Imej DC-2
* [Imej DC-2 di Airliners.net](http://www.airliners.net/search/photo.search?aircraft_genericsearch=Douglas%20DC-2%20(C-39%2F42%2FR2D)&distinct_entry=true)
* Imej DC-2
17 Disember

**17 Disember** merupakan hari ke-351 (hari ke-352 dalam tahun lompat) dalam kalendar Gregory. Tinggal 14 hari sebelum memasuki tahun selepasnya.

Hari ini juga merupakan Hari Kebangsaan di Bhutan (1907).


## Peristiwa

* 920 - Romanos I Lekapenos menjadi Maharaja Byzantine bersama dengan Constantine VII yang bawah umur.
* 1819 - Republik Gran Colombia di Amerika Selatan diasaskan, dengan Simón Bolívar sebagai presiden pertama.
* 1862 - Perang Saudara Amerika: Jeneral Ulysses S. Grant mengeluarkan Perintah Am No. 11 yang mengusir orang-orang Yahudi dari Tennessee, Mississippi dan Kentucky.
* 1903 - Di Kitty Hawk, North Carolina, dengan *[[Wright Flyer]]* *(gambar)*, Orville dan Wilbur Wright berjaya terbang buat pertama kali menggunakan sebuah pesawat kepak kaku berenjin.
* 1935 - Penerbangan pertama pesawat pengangkut Douglas DC-3.
* 1944 - Tentera Jerman Nazi di bawah Joachim Peiper menembak mati kira-kira 150 orang tawanan perang Pertempuran Bulge dengan mesingan dekat Malmedy, Belgium.
* 1989 - Siri kartun waktu perdana paling lama A.S., *[[The Simpsons]]* disiarkan buat pertama kali di rangkaian televisyen Fox.
* 2009 - Penemuan planet luar suria GJ 1214 b yang jisim dan jejarinya selaras dengan ciri planet lautan diumumkan.
* 2010 - Penjual jalanan Tunisia Mohamed Bouazizi membakar dirinya demi membantah gangguan polis, mencetuskan Revolusi Tunisia.
* 2011 - Ribut Tropika Washi melanda Filipina, menyebabkan lebih 1,200 kematian.

## Kelahiran
* 1874 - William Lyon Mackenzie King, Perdana Menteri Kanada Ke-10
* 1930 - Fathia Ghali, Puteri Mesir
* 1995 - Ridwan Naibaho, penyanyi dan pelakon lelaki Indonesia
* 1996 - Mahen, penyanyi dan pelakon lelaki Indonesia

## Kematian

## Rujukan
11 Mei

**11 Mei** merupakan hari ke-131 (hari ke-132 dalam tahun lompat) dalam kalendar Gregory. Tinggal 234 hari sebelum memasuki tahun selepasnya.

## Peristiwa

* 330 - Byzantium menjadi ibu negara baru untuk Empayar Rom di bawah Constantine I, dan bertukar nama menjadi Constantinople.
* 1792 - Nakhoda dagang Robert Gray memasuki Sungai Columbia, menjadi orang Eropah pertama melayari sungai terbesar yang mengalir masuk ke Lautan Pasifik dari Amerika Utara.
* 1812 - Spencer Perceval *(gambar)* dibunuh oleh John Bellingham di lobi Dewan Rakyat British, menjadi Perdana Menteri British tunggal pernah dibunuh.
* 1867 - Kuasa utama di Eropah menandatangani Perjanjian London Kedua untuk menyelesaikan Kemelut Luxembourg di antara Perancis dan Prusia.
* 1894 - Mogok Pullman bermula di Illinois, Amerika Syarikat.
* 1918 - Republik Bergunung Kaukasus Utara diasaskan, dengan Tapa Tchermoeff sebagai Perdana Menteri pertama (dan terakhir).
* 1934 - Penerbangan komersil pertama pesawat Douglas DC-2.
* 1946 - Parti politik terbesar di Malaysia kini, UMNO diasaskan, asalnya untuk membantah penubuhan Malayan Union.
* 1949 - Siam dinamakan semula sebagai Thailand.
* 1960 - Ejen Mossad Israel menangkap Adolf Eichmann, pemimpin dan penjenayah perang pelarian Nazi yang menyembunyikan diri di Argentina.
* 1997 - Deep Blue menjadi komputer pertama menewaskan juara catur dunia, selepas mengalahkan Garry Kasparov.
* 2010 - David Cameron daripada Parti Konservatif menjadi Perdana Menteri United Kingdom, mengetuai satu kerajaan campuran dengan Nick Clegg daripada Liberal Demokrat sebagai Timbalannya.
* 2011 - Satu gempa bumi bermagnitud 5.1 melanda berhampiran Lorca *(gambar)*, yang terdahsyat dalam tempoh 55 tahun di Sepanyol.
* 2012 - Barisan Pembebasan Kebangsaan pimpinan Presiden Abdelaziz Bouteflika mendapat kemajmukan dalam pilihan raya perundangan Algeria.
* 2013 - Liga Muslim Pakistan (N) memenangi kemajmukan dalam pilihan raya umum Pakistan.
* 2013 - Wigan Athletic menewaskan Manchester City untuk memenangi Piala FA Akhir 2013.
* 2017 - Hubert Minnis dipilih sebagai Perdana Menteri Bahamas selepas menang pada Pilihan raya Bahamas 2017.

## Kelahiran
* 1986 - Abou Diaby, pemain bola sepak Arsenal F.C.

## Kematian
* 1812 - Spencer Perceval, seorang Perdana Menteri United Kingdom
1935

:*Rencana ini adalah berkenaan dengan tahun 1935. Bagi kegunaan lain, sila lihat [[1935 (nombor)]].*

**1935** merupakan tahun biasa yang bermula pada hari Selasa. Ia berlangsung dari 25 Ramadan 1353 hingga 5 Syawal 1354.


## Peristiwa

### Februari
* 28 Februari - Nilon dicipta oleh Wallace Carothers.

### Mei
* 6 Mei - Malapetaka Hindenburg menyebabkan populariti kapal udara penumpang jatuh menjunam.

### Disember
* 17 Disember - Penerbangan pertama DC-3.

### Tarikh tepat tidak pasti
* Skala Richter dicipta.
* Fujitsu diasaskan dengan nama "Fuji Tsūshinki Seizō" (富士通信機製造, Pengilangan Kelengkapan Telekomunikasi Fuji), selepas dipisahkan daripada Syarikat Elektrik Fuji.

## Kelahiran
* 27 Mac - Julian Glover, pelakon Inggeris

## Kematian
1934

:*Rencana ini adalah berkenaan dengan tahun 1934. Bagi kegunaan lain, sila lihat [[1934 (nombor)]].*

**1934** merupakan tahun biasa yang bermula pada hari Isnin. Ia berlangsung dari 15 Ramadan 1352 hingga 24 Ramadan 1353.


## Peristiwa

### Mei
* 11 Mei: Penerbangan pertama DC-2

### Jun
* 10 Jun: Itali menewaskan Czechoslovakia 2-1 untuk memenangi Piala Dunia.

### Ogos
* 2 Ogos: Adolf Hitler menjadi *Führer* Jerman.

## Kematian
Donald Izacus Pandjaitan

Mejar Jeneral **Donald Isaac Panjaitan** dilahirkan di Balige, Indonesia pada 19 Jun 1925.

Beliau meninggal dunia di Lubang Buaya pada 1 Oktober 1965 dan dimakamkan di TMP Kalibata, Jakarta, Indonesia.
Pierre Tendean

**Kapten Czi. (Selepas mati) Pierre Andries Tendean** (lahir 21 Februari 1939 - 1 Oktober 1965) adalah seorang pegawai tentera Indonesia yang merupakan salah satu mangsa Gerakan 30 September pada tahun 1965. Beliau memulakan kerjaya tenteranya dengan menjadi pegawai bahagian risikan dan kemudian dilantik sebagai Pembantu Ketua TNI Abdul Haris Nasution menggantikan ajudan Kapten Kav Adolf Gustaf Manullang kepada Pak Nas, yang mati dalam misi perdamaian di Kongo Afrika pada tahun 1963. Dengan pangkat Leftenan Utama Czi, beliau dinaikkan pangkat ke Kapten secara hormat selepas kematiannya. Tendean dikebumikan di Tanah Perkuburan Kalibata dan bersama-sama dengan enam lagi mangsa Gerakan 30 September, beliau diisytiharkan sebagai Pahlawan Revolusi Indonesia pada 5 Oktober 1965 oleh Sukarno. Sebelum peristiwa G30S, Tendean adalah sebahagian dari unit risikan di Borneo ketika Konfrontasi Indonesia-Malaysia. Beliau ditukarkan ke Jakarta untuk menjadi pembantu khas kepada Jeneral Abdul Haris Nasution.

Beliau terkorban apabila disalah anggap sebagai Jeneral Abdul Haris Nasution semasa G30S, sedangkan beliau cuma pembantu khas kepada Jeneral Abdul Harris.

## Rujukan
Pong Tiku

**Pong Tiku** (juga **Pontiku** atau **Pongtiku**; 1846 – 10 Julai 1907), dikenali dalam bangsa Bugis sebagai **Ne' Baso**, ialah seorang pembesar Toraja dan pejuang gerila yang beroperasi di selatan Sulawesi.

Selaku anak penguasa Pangala', Tiku merebut kerajaan tetangga bernama Baruppu' dan menjadi pemimpinnya selepas kematian ayahnya, di samping memerintah Pangala'. Melalui perdagangan kopi dan kerjasama dengan suku Bugis di dataran rendah, Tiku mampu memperoleh kekayaan, tanah, dan kekuasaan yang besar. Selama Perang Kopi (1889–1890), ibu kotanya di Tondon dimusnahkan penguasa lain, namun berjaya diperoleh kembali pada hari ya sama. Ketika pihak kolonial Belanda berpusatkan Jawa menyerang Sulawesi pada awal 1900-an, Tiku dan tenteranya memanfaatkan benteng agar bertahan dijadikan tempat melancarkan serangan. Beliau ditangkap pada Oktober 1906, namun berjaya lolos pada Januari 1907 dan bertahan hingga Jun. Beliau dihukum mati beberapa hari kemudian.

Tiku ialah pemimpin perlawanan paling lama di Sulawesi. Gabenor Jeneral J. B. van Heutsz menggelarnya sebagai perosak kestabilan penguasaan Belanda ke atas Sulawesi dan mengirim Gabenor Sulawesi untuk mengawasi penangkapannya. Sejak kematiannya, Tiku diangkat sebagai sebagai simbol perlawanan Toraja. Beliau kemudiannya diangkat sebagai sebagai Pahlawan Nasional Indonesia pada 2002.

## Rujukan

### Bibliografi
*
*
Rasuna Said

Hajjah Rangkayo Rasuna Said dilahirkan di Maninjau, Agam, Indonesia pada 14 September 1910.

Beliau meninggal dunia di Jakarta pada 2 November 1965.

Beliau adalah salah seorang pejuang kemerdekaan Indonesia dan juga merupakan pahlawan nasional Indonesia. Seperti Raden Adjeng Kartini, beliau juga memperjuangkan adanya persamaan hak antara lelaki dan wanita.

Beliau dimakamkan di TMP Kalibata, Jakarta.
Radin Inten II

Radin Inten II dilahirkan di kota Lampung, Indonesia pada 1834.
Beliau kemudiannya meninggal dunia pada 5 Oktober 1856.

Pada usia masih muda sekitar enam belas tahun beliau sudah dinobatkan sebagai penguasa Negara Ratu. Namun pada masa itu, sebahagian daerah Lampung sudah dikuasai oleh kompeni Belanda.

Semasa kekuasaannya, Raden Inten II meniup kembali semangat rakyat untuk menentang kompeni Belanda seperti yang pernah dilakukan ayahnya. Pada tahun 1851 Belanda berusaha menguasai Negara Ratu, tetapi gagal. Lalu Belanda dan Raden Inten II mengadakan perjanjian damai.Kompeni Belanda memujuk beberapa penguasa daerah lain agar memusuhi Raden Inten II.Namun begitu melihat Belanda melakukan kecurangan maka Raden Inten II meningkatkan kekuatannya, benteng-benteng dibangunkan dan pasukan tentera Belanda diserang.

Pada bulan Ogos 1856 Belanda melancarkan serangan besar-besaran yang mana Belanda berjaya menduduki beberapa benteng pertahanan yang dibangunkan oleh Raden Inten II.Kemudian semakin lama kekuatan Raden Inten II semakin berkurang kerana beberapa pembantu utamanya ditangkap dan gugur di medan pertempuran.

Namun Raden Inten II tidak pantang menyerah, Belanda berusaha menangkap Raden Inten II kerana selama Raden Inten II masih bebas maka beliau merupakan ancaman bagi Belanda.

Akhirnya Belanda bekerjasama dengan Radin Ngerapat untuk mengajak supaya diadakan rundingan dengan Raden Inten II. Semasa pertemuan tersebut diadakan, tanpa disedari pasukan Belanda sudah siap sedia dan mengepung tempat pertemuan tersebut. Dan secara tiba-tiba Belanda menyerang dengan mendadak terhadap Raden Inten II dan memberikan perlawanan yang sengit akan yang menyebabkan Raden Inten II tewas dalam pertarungan yang tidak seimbang itu.
Robert Wolter Mongisidi

**Robert Wolter Mongisidi** (14 Februari 1925 - 5 September 1949) merupakan seorang pahlawan dan pejuang kemerdekaan Indonesia.

Dilahirkan di Mamalayang, Manado, Robert meninggal dunia di Pacinang, Makassar dan dimakamkan di Taman Makam Pahlawan, Makassar.
Saharjo

**[[Doktor|Dr.]] Sahardjo, [[Sarjana Undang-undang|S.H.]]** (26 Jun 1909&nbsp;–13 November 1963) ialah Menteri Undang-undang dan Hak Asasi Manusia Indonesia dalam Kabinet Kerja I (10 Julai 1959&nbsp;–18 Februari 1960), Kabinet Kerja II (18 Februari 1960&nbsp;–6 Mac 1962), Kabinet Kerja III (6 Mac 1962&nbsp;–13 November 1963).

Saharjo merupakan tokoh penting dalam bidang undang-undang di Indonesia. Hasil buah pemikirannya yang penting ialah Undang-undang warganegara Indonesia pada tahun 1947 dan Undang-undang pilihan raya umum pada tahun 1953.

Beliau dikebumikan di Taman Makam Pahlawan Nasional Utama Kalibata, Jakarta.

## Rujukan

* 
* 
* 
* 
*